Deshima
Store norske leksikon,Geografi,Verdens geografi,Asia,Japans geografi
Deshima var en liten kunstig øy i Japan. Den lå i havna til byen Nagasaki på Kyushu og fungerte lenge som Japans eneste sted for handel med europeere.
Deshima ble konstruert i 1636 for å segregere de portugisiske innbyggerne fra de japanske. Portugiserne ble kastet ut av Japan i 1639, og øya ble deretter gjort til en nederlandsk handelsstasjon fra 1641 frem til midten av 1800-tallet. I denne perioden var Deshima det eneste stedet i Japan hvor europeere (og bare nederlendere) kunne oppholde seg og drive handel med japanere.Siden har øya blitt utvidet, og området mot land har blitt fylt igjen. Det pågår imidlertid en omfattende restaurering av Deshima og planen er at området igjen skal bli en øy ved å bygge kanaler rundt. Les mer i Store norske leksikon Japans historie Japans geografi